Motî:awaitî - Wikipedia

# Motî:awaitî

### Èn årtike di Wikipedia.

awaitî [v.c.] aloukî. Po reyussi s' côp, il awaite lonmint les tchivrous et leus åbitudes (S. Fontaine). F. inspecter; espionner, guetter, épier.

| awaite [f.n.] termene k' on-z est k' awaite. fé l' awaite, loukî a l' awaite, esse a l' awaite. Do tins ki dj' vole, vos froz l' awaite. L' adrenalene, c' est l' ormone di l' awaite. (1995) Après les petaedjes di bombes dins l' metro d' Paris, li prezidint d' France, Chirac, aveut monté ene operåcion "awaite ås pirates". Onk ki pôreut-z esse del mafia, li police almande vôreut bén ene liwè po l' polou mete dizo awaite telefonike. F. guet, vigilance, surveillance. >> esse, si bayî, si mete d' awaite: a) fé atincion. Soeyoz d' awaite: i pôreut foirt bén ricmincî. Baye tu d' awaite: dji va demarer l' singlé. F. être sur ses gardes, être vigilant. b) si catchî po-z ataker ene sakî. F. faire une embuscade.

2. waitî d' vey ene sacwè. F. être aux aguets, à l'affut.

3. tini l' tchandele (esse toudi avou des djins ki vôrént bén esse tot seus). F. chaperonner, jouer les anges gardiens.

| awaiteu, awaiteuse u awaitresse [o.f.n.] li ci (cene) k' awaite. Loukîz a çou k' vos fjhoz, gn a des awaiteus tos costés. F. espion(ne), vigie, surveillant(e), guetteur, euse.

| awaitaedje [o.n.] accion d'awaitî, si rzultat. F. surveillance, garde, contrôle. rl a: tape-a-l'-ouy.

Prin del pådje «http://wa.wikipedia.org../../../a/w/a/Mot%C3%AE%7Eawait%C3%AE.html»

##### Views

- Årtike
- Copene
- Modêye d' asteure

##### Cweri